Ашҡаҙар (радио)

«Ашҡаҙар» радиоһы — башҡорт телендә эшләүсе мәҙәни радиоканал.

 Тарихы 
Радио рухи ҡиммәттәрҙе, милли поэзияны, театраль асыштарҙы, халыҡ ижадын һаҡлап ҡалыу өсөн ойошторола. Тәүге тапшырыу 2010 йылдың 7 февралендә эфирға сыға. Башҡортостандағы йылға һәм шул уҡ исемдәге йыр исеме менән радио Ашҡаҙар исемен йөрөтә.

Программала:
 әҙәби әҫәрҙәр,
 радиоспектаклдәр,
 «Түңәрәк өҫтәл» артында һөйләшеүҙәр,
 премьералар,
 билдәле шәхестәре хаҡында ижади портреттар,
 үҙешмәкәр коллективтар сығышы.
Башҡортостандың мөғжизәгә тиң урындары хаҡында тапшырыуҙар әҙерләнә. Башҡорт матбуғат сараларына махсус ваҡыт бүленгән. Балалар һәм өлкәндәр өсөн классик музыка өлгөләре тапшырыла. Башҡортостан радиоһының Алтын фондында һаҡланған тапшырыуҙар «Ашҡаҙар» тулҡындарында яңы һулыш ала.

Музыкаль биҙәлеште халыҡ йырҙары, классик, инструменталь көйҙәр, ваҡыт һынауы аша үткән эстрада йырҙары, зауыҡлы заманса йырҙар тәшкил итә.

Хазина ансамбле Башҡортостан Республикаһының «Ашҡаҙар», «Юлдаш» Дәүләт радиоларында Көньяҡ Урал башҡорттары кейемдәренең тарихы буйынса 21 тапшырыуҙа, «Милли биҙәүестәр» темаһына 4 тапшырыу әҙерләнгән.

 Тапшырыу йышлыҡтары 
Радио УКВ1 йышлыҡ диапозонында эшләй. Тапшырғыс йышлыҡтары һәм ҡеүәте түбәндәгесә:

 Өфө 66,68, 4 кВт

Тапшырыуҙарҙы интернет аша Ер шарының һәр тарафында тыңларға  була.
Тапшырыуҙар теҙмәһе менән ошонда  танышып була.

 Тапшырыуҙар 
 Тапшырыу  Эфир ваҡыты  Аңлатма  Архивҡа һылтанма Ижади портрет  Һәр дүшәмбе 9.15, 18.15.  Бер шәхескә мең ҡараш. Геройҙың шәхесен төрлө яҡлап асыуҙы маҡсат итеп ҡуйған тапшырыу.  архив  Халыҡ гәүһәрҙәре  Һәр шишәмбе 9.15, 18.15.  Һәүәҫкәр ижадсылар менән таныштырыусы тапшырыу.  архив  «Тыуған төйәк»  һәр шаршамбы 9.15, 18.15.  Башҡортостаныбыҙҙың гүзәл урындары, уларҙың тарихы, легендалары хаҡындағы тапшырыу.  архив  Үткәндәр һағында  кесаҙна 9.15, 18.15.  Республикалағы музейҙарға һәм күргәҙмәләргә радиоэкскурсиялар.  архив  Халыҡ медицинаһы  кесаҙна 9.15, 18.15.    архив  Фатиха  һәр йома 9.15, 18.15.  Дини тапшырыу.  архив  Аудио китапхана йома 11.15, 21.15  Сәсмә әҫәрҙәр.  архив  Илһам  шәмбе, йәкшәмбе 11.15, 21.15.  Төрлө быуын шағирҙарҙың шиғырҙары яңғырай. Фондта һаҡланған яҙмаларҙан билдәле әҙиптәрҙең үҙ тауыштары менән уҡылған шиғырҙар, артистар уҡыуындағы шәлкемдәр, яңы яҙмалар тәҡдим ителә.  архив  Радиокомпозициялар  шәмбе, йәкшәмбе 11.15, 21.15.  Төрлө темаларға төрлө йылдарҙа яҙылған радиокомпозициялар.  архив  Ашҡаҙарҙа — премьера  Шишәмбе 15.15, шәмбе 15.15  Яңы йырҙар, спектакль премьералары менән таныштыра барыусы рубрика. Башҡарыусылар йәки авторҙар ижад емештәрен үҙҙәре тәҡдим итә.  архив  Мәңгелек моң  Һәр йома 15.15  Башҡортостан, Рәсәй, донъя композиторҙарының ижадына байҡау яһаусы, ваҡыт һынауын үткән классик көйҙәр яңғыратыусы программа.  архив  Заман йөҙө  Һәр йәкшәмбе 10.15 һәм 22.15  Аналитик программа. Республикалағы, илдәге һәм барлыҡ донъялағы ижтимағи-сәйәси ваҡиғаларға байҡау.  архив  Хазина  Һәр йәкшәмбе 15:15  Халҡыбыҙ яҙмышын сағылдырған халыҡ йырҙарының тарихы.  архив  Осҡон  Айына бер тапҡыр сыға.  Өмөтлө йәштәр һүҙ ала.  архив  «СӘМ» радиожурналы  Айына бер тапҡыр ай аҙағында сыға.  Сәнғәт, әҙәбиәт, мәҙәниәт ваҡиғаларына байҡау яһаусы мәғлүмәти-аналитик программа.  архив  Беҙҙең донъя      архив Һүҙ ҡәҙере    Башҡорт теленең үҙенсәлектәре.  архив  Яңы китап    Донъя күргән яңы китаптар менән тыңлаусыларҙы таныштыра барыуҙы маҡсат итеп ҡуйған тапшырыу  архив  Клуб уттары  Һәр дүшәмбе һәм шаршамбы — 15.15  Мәҙәниәт йорттарының, ижади коллективтарҙың, китапханаларҙың эшмәкәрлеген яҡтыртыусы программа. архив  Әкиәттә — хәҡиҡәт      архив  Ашҡаҙарҙа — мәҫәл яңғырай      архив  Халыҡ ләҡәптәре    Ауыл мәҙәктәре, ғаилә көләмәстәре, мәрәкә хәлдәр, хикмәтле хикәйәттәр һәм ҡушаматтар тарихы.  архив  Элмәлек    Башҡорт халҡының милли кейемдәре хаҡында рубрика.  архив  1812...    1812 йылғы Ватан һуғышының 200 йыллығына арналған тапшырыуҙар теҙмәһе.  архив  Ил даны    Тапшырыу сит тарафтарҙа тыуған еребеҙҙе танытып, халҡыбыҙҙың данын арттырып йәшәгән милләттәштәребеҙ менән осраштыра.  архив 

 «Матбуғат»
 Репортаждар
 «Сәсмәүер»
 «Үткәндәр һағында»,
 «Ил даны»

 Иҫкәрмәләр